
Acatistul Sfântului ierarh Ghelasie de la Râmeţ (al doilea) 
(30 iunie) 


Sfântul ierarh Ghelasie de la Râmeţ (30 iunie): 


https://www.academia.edu/43735094/Sf% C3% A2ntul ierarh Ghelasie de la R%C3% A2 
me%C5%A3_ 30 _ iunie 


https://archive.org/details/sf.-ghelasie-de-la-ramet/mode/2up 


https://www2.slideshare.net/steaemy 1/sf-ghelasie-de-la-ramet 

Materiale despre Sfântul ierarh Ghelasie de la Râmeţ: 

prăznuire la 30 iunie 


Sfântul Ghelasie este sfântul cel mai reprezentativ al duhovniciei şi sfinţeniei din 
Munţii Carpaţi- Apuseni, unde după tradiţie au fost primii eremiţi-călugări pustnici, 
şi chiar mai mult, unde au fost aşezările monahale dacice. Sfântul Ghelasie este 
„Chipul urmaşului” acestor eremiţi de demult. EI însuşi a fost monah şi pustnic, 
apoi stareţ al Mânăstirii Râmeţ, o străbună aşezare monahală şi mai mult, a fost 
ales şi ca arhiereu-episcop al locului, ca „bază de apărare” a credinţei creştine 
împotriva năvălitorilor de tot felul. Sfântul Ghelasie este „urmaşul tradiției marelui 
pustnic Neofit, purtătorul de icoană”, patronul duhovnicesc tradițional al întregii 
zone. 


La Sfânta Mânăstire Râmeţ se păstrează „capul Sfântului Ghelasie”, şi printr-o îm- 
prejurare fericită şi câteva „oseminte ale Sfântului Neofit, pustnicul din Stânişoara- 
Vâlcea”. 


După obişnuitul început se zice: 


Tropar (glas 1): „De Dumnezeu purtătorule, părintele nostru Ghelasie, povăţui- 
torul călugărilor şi credincioşilor, podoaba cuvioşilor şi lauda arhiereilor, ajută- 
torul celor în nevoi şi făcătorule de minuni, cu nevoinţele tale chip de sfinţenie te- 
ai arătat şi cu Îngerii în Ceruri locuitor, de unde roagă pe Milostivul Dumnezeu să 
ne dăruiască pace şi mare milă”. 


Troparul Invierii, al Născătoarei de Dumnezeu: „Gavriil zicând ție, Fecioară, «Bu- 
cură-te...” (glasul 1) 


Doamne, miluieşte ! (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Apoi: Psalmul 50 

1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

16. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Condacul 1 

Ca celui cu îndoită iubire, de Dumnezeu şi de Biserica lui Hristos, cinstirea noastră 
îți aducem, prin care şi noi te rugăm, pentru multele nevoi, ca părintelui nostru cel 
de aproape cântând: Bucură-te, Sfinte ierarhe Ghelasie, chipul Sfinţilor părinţi 
de demult! 


Icosul 1 

Ales dintre oameni şi ales de Dumnezeu, moştenitor al sfinţilor ai fost şi lucrător 
vrednic al darurilor lor, făcându-te astfel „comoara cea de Sus” pe pământ. 
Bucură-te, alesul moştenirilor sfinte; 

Bucură-te, urmaşul Sfinţilor părinţi de demult, 

Bucură-te, fiul vrednic al pământului; 

Bucură-te, ridicarea Pământului la Cer; 

Bucură-te, făptură ce a căutat pe Făcătorul; 

Bucură-te, făptură ce a găsit pe Ziditorul; 

Bucură-te, cel înălţat la cele de sus; 

Bucură-te, cel de Dumnezeu binecuvântat; 

Bucură-te, dar aprins de duh; 

Bucură-te, dorul cel mare al lui Hristos; 

Bucură-te, părintele nostru de aproape; 

Bucură-te, Sfinte ierarhe Ghelasie, chipul Sfinţilor părinţi de demult! 


Condacul al 2-lea 

Văzând Dumnezeu că eşti pământ bun, în tine sămânţa Sa a semănat, şi aşa din 
tinereţe pom cu flori de taină ai crescut, ca să rodeşti darurile Sale, în cântarea de: 
Aliluia! 


Icosul al 2-lea 

Însuşi Dumnezeu alege dintre fiii Pământului pe cei cu inima curată, în care să re- 
verse iubirea Sa nemăsurată, şi aşa în lume să coboare. 

Bucură-te, vasul iubirii lui Dumnezeu; 

Bucură-te, scara coborârii Lui; 

Bucură-te, şi scara urcării noastre; 

Bucură-te, primitorul lui Hristos; 

Bucură-te, ascultarea cuvântului Său; 

Bucură-te, carte în care scrie însuşi Dumnezeu; 

Bucură-te, carte în care scrie şi făptura; 

Bucură-te, altar de întâlnire; 

Bucură-te, închinarea ce se cuvine; 

Bucură-te, glasul ce trebuie grăit; 

Bucură-te, răspunsul ce trebuie înfăptuit; 

Bucură-te, Sfinte ierarhe Ghelasie, chipul Sfinţilor părinţi de demult! 


Condacul al 3-lea 
De foarte tânăr, ucenic al unui sfânt părinte, învăţăturile cele înţelepţite de Duhul 
cel PreaSfânt le-ai întipărit în inima şi mintea ta, în cântarea de: Aliluia! 


Icosul al 3-lea 

Aprins de dumnezeiescul dor al lui Hristos, ca şi o pasăre spre cele înalte ai zburat, 
ca iarăşi să cobori cu cele de Sus. 

Bucură-te, iubitorule de chip duhovnicesc; 

Bucură-te, cel de tânăr înduhovnicit; 

Bucură-te, că chipul călugăresc mult l-ai dorit; 

Bucură-te, că chipul monahal de inimă l-ai lipit; 

Bucură-te, înger pământesc; 

Bucură-te, făclia Luminii de sus; 

Bucură-te, cel aprins de lumina lui Hristos; 

Bucură-te, cel umplut doar de lumină; 

Bucură-te, şi luminătorul celorlalți; 

Bucură-te, părinte al luminii; 

Bucură-te, chemat să fii şi stareţul cel luminat; 

Bucură-te, Sfinte ierarhe Ghelasie, chipul Sfinţilor părinţi de demult! 


Condacul al 4-lea 
Ales stareţ al Mânăstirii Râmeţ, unde mulți călugări un povăţuitor iscusit aşteptau, 
te-ai dovedit cu adevărat cel mult dorit, în cântarea de: Aliluia! 


Icosul al 4-lea 

Încercat prin „focul ascultărilor duhovniceşti”, focul dumnezeiesc în Mânăstire ai 
aprins ŞI un „colţ de Rar” ai înfăptuit. 

Bucură-te, chip părintesc; 

Bucură-te, braţe de părinte prea iubitoare; 

Bucură-te, dar de Sus pe pământ; 

Bucură-te, dar de jos pentru cele de Sus; 

Bucură-te, părinte prin care binecuvântarea se face; 

Bucură-te, părinte născător de fu; 

Bucură-te, părinte care aprinde duhul; 

Bucură-te, părinte, chipul lui Dumnezeu Însuşi; 

Bucură-te, părinte, chipul întreg al făpturi; 

Bucură-te, părinte, unirea a toate; 

Bucură-te, părinte, icoana de închinare; 

Bucură-te, Sfinte ierarhe Ghelasie, chipul Sfinţilor părinţi de demult! 


Condacul al 5-lea 

Ai dorit mult viaţa liniştitoare călugărească şi pustnicească, dar iubirea de Dumne- 
zeu se dovedeşte prin iubirea de făpturile Sale, şi aşa la lucrarea Bisericii ai fost 
chemat, în cântarea de: Aliluia! 


Icosul al 5-lea 

Te-ai luptat cu proprule patimi şi cu urmele păcatului din suflet şi din trup, dar ai 
intrat şi în lupta ce se dă între oameni, ce este adesea şi mai amară. 

Bucură-te, că odihna liniştii ai lăsat; 

Bucură-te, că la chemarea Bisericii ai răspuns; 

Bucură-te, că slujirea ei ai primit; 

Bucură-te, că şi pe Hristos cel din lume L-ai urmat; 

Bucură-te, că şi duhul prefacerii lumii ai primit; 

Bucură-te, cel cu îndoită lucrare; 

Bucură-te, cu îndoită dăruire; 

Bucură-te, un sfânt printre oameni; 

Bucură-te, plăcutul lui Dumnezeu; 

Bucură-te, unirea cea mult aşteptată; 

Bucură-te, răspunsul credinţei închinate; 

Bucură-te, Sfinte ierarhe Ghelasie, chipul Sfinţilor părinţi de demult! 


Condacul al 6-lea 
Păcatul lumii i-a adus şi suferinţa şi moartea, dar mila Domnului peste lume a ră- 
mas, şi tu Sfinte Ghelasie, cu milă pe toate le priveai, în cântarea de: Aliluia! 


Icosul al 6-lea 

O, Sfinte Ghelasie, rază de milă a lui Dumnezeu te-ai făcut, spre care şi noi aler- 
găm în multele noastre nevoi. 

Bucură-te, rază de milostivire dumnezeiască; 

Bucură-te, raza lui Hristos Însuşi; 

Bucură-te, a mântuirii nădejde; 

Bucură-te, a crucii izbăvire; 

Bucură-te, a crucii biruinţă; 

Bucură-te, omul prin care pământul nu piere; 

Bucură-te, omul Pământului iertat; 

Bucură-te, omul cel binecuvântat; 

Bucură-te, chipul lui Adam cel dintâi; 

Bucură-te, omul cu chipul lui Dumnezeu; 

Bucură-te, omul ce a câştigat sfinţirea; 

Bucură-te, Sfinte ierarhe Ghelasie, chipul Sfinţilor părinţi de demult! 


Condacul al 7-lea 
Păcatul firea făpturi a stricat, şi doar minunea dumnezeiască o mai poate reface, şi 
aşa făcător de minuni te-ai făcut, în cântarea de: Aliluia! 


Icosul al 7-lea 

Doar lucrarea milei lui Dumnezeu face adevăratele minuni, şi tu slujitorul acesteia 
te-ai vădit, cu multa închinare şi smerenie. 

Bucură-te, mila cea din nevoi; 

Bucură-te, mângâlierea cea din suferinţe; 

Bucură-te, nădejdea celor asupriţi; 

Bucură-te, cel în toate sprijinitor; 

Bucură-te, a bolilor vindecare; 

Bucură-te, a duhurilor rele alungare; 

Bucură-te, al patimilor trupeşti uşurare; 

Bucură-te, credinţă peste fire; 

Bucură-te, credinţă ce toate le poate; 

Bucură-te, credinţa adevărată a lui Hristos; 

Bucură-te, izvorul încă al multor daruri; 

Bucură-te, Sfinte ierarhe Ghelasie, chipul Sfinţilor părinţi de demult! 


Condacul al 8-lea 
Ca un alt Moise, cu toiagul apă ai izvorât din piatră, la Mânăstirea Râmeţ, ca pe 
credincioşii însetaţi să-i adapi, în cântarea de: Aliluia! 


Icosul al 8-lea 

Ca spre un izvor de multe daruri şi noi alergăm la tine, Sfinte Ghelasie, că nimeni 
nu se lipseşte de ajutorul tău degrab. 

Bucură-te, apa cea tămăduitoare; 

Bucură-te, apa de suflet şi de trup curăţitoare; 

Bucură-te, apa din piatra seacă, 

Bucură-te, apa cu dar dumnezeiesc; 

Bucură-te, că şi sub altarul Bisericii apă ai scos; 

Bucură-te, că izvor de tămăduire ai făcut; 

Bucură-te, naşterea din nou, din apă şi din duh; 

Bucură-te, reînnoirea firii căzute; 

Bucură-te, ştergerea blestemului strămoşesc; 

Bucură-te, îmbrăcarea cu haina nouă; 

Bucură-te, veşmântul noului Rai; 

Bucură-te, Sfinte ierarhe Ghelasie, chipul Sfinţilor părinţi de demult! 


Condacul al 9-lea 

Deodată călugăr-trăitor de taină şi povăţuitor-stareţ al multor fu duhovniceşti, şi 
încă păstor al Bisericii lui Hristos, în toate acestea bun lucrător te-ai arătat, în cân- 
tarea de: Aliluia! 


Icosul al 9-lea 

O, mare dar al lui Dumnezeu pentru lume, că la „răscrucea de vremi” şi „oameni 
mari” trebuiesc, că altfel lumea ar pieri. 

Bucură-te, omul cel de la „răscrucea de vremi”; 

Bucură-te, omul lucrării de Sus; 

Bucură-te, omul cel mai credincios; 

Bucură-te, omul cel mai iubitor de Dumnezeu; 

Bucură-te, omul cel mai iubitor de oameni; 

Bucură-te, cel prin care vremurile se opresc pe loc; 

Bucură-te, cel prin care şi timpul se pleacă; 

Bucură-te, îngenuncherea celor răi; 

Bucură-te, smerirea celor stăpânitori; 

Bucură-te, dezlegarea celor asupriţi; 

Bucură-te, părinte, înțeleptul lui Hristos; 

Bucură-te, Sfinte ierarhe Ghelasie, chipul Sfinţilor părinţi de demult! 


Condacul al 10-lea 
In petrecerea monahicească mult te-ai ostenit, dar şi în slujirea Bisericii ca arhiereu 
asemenea te-ai nevoit, prin multe primejdii trecând, în cântarea de: Aliluia! 


Icosul al 10-lea 

Ca păstor ce-şi pune sufletul pentru oi pe mulți i-ai câştigat şi la Hristos i-ai adus, 
ca nimeni să nu piară. 

Bucură-te, râvnitorule de cele sfinte; 

Bucură-te, cel cu multă virtute; 

Bucură-te, tămăduirea bolnavilor; 

Bucură-te, sprijinitorul în toate necazurile; 

Bucură-te, ocrotitorul cel mare al Mânăstirii Râmeţ; 

Bucură-te, al chipului monahal cinste; 

Bucură-te, al arhiereilor încununare; 

Bucură-te, părinte între Sfinţi părinţi; 

Bucură-te, că acum iei plata ostenelilor; 

Bucură-te, că acum în Cer locuieşti; 

Bucură-te, că în faţa Domnului Hristos stai; 

Bucură-te, Sfinte ierarhe Ghelasie, chipul Sfinţilor părinţi de demult! 


Condacul al 11-lea 

Ne-ai lăsat „capul” tău cel sfințit, ca sfinte moaşte, comoară de mare preţ, prin care 
şi pe noi încă ne sprijineşti şi la Hristos ne conduci, ca un adevărat stareţ şi păstor 
ce nu-şi uită fiii care cântă: Aliluia! 


Icosul al 11-lea 

Atât de mult ai ajutat pe cei necăjiţi că şi în ceasul mutării de pe pământ moartea ai 
oprit, ca pe un bolnav să-l cercetezi, adormind apoi pe măgar la întoarcere. 
Bucură-te, părinte, iubire necuprinsă; 

Bucură-te, că şi moartea ai oprit; 

Bucură-te, că în sunetul a şapte clopote la Cer te-ai suit; 

Bucură-te, că la şapte Biserici singure clopotele s-au tras; 

Bucură-te, că toată făptura sfinţenia ta a vestit; 

Bucură-te, că şi vremea senină s-a făcut; 

Bucură-te, vrednicule monah şi arhiereu; 

Bucură-te, împlinirea vieţu sfinte; 

Bucură-te, minunatul chip al lui Hristos; 

Bucură-te, Sfinte părinte Ghelasie, nume frumos; 

Bucură-te, nume de acum sfinţit; 

Bucură-te, Sfinte ierarhe Ghelasie, chipul Sfinţilor părinţi de demult! 


Condacul al 12-lea 
Și noi cu mare cinstire cântări îţi aducem şi nu vom înceta a te lăuda, şi noi înge- 
nunchem la sfintele tale moaşte, şi noi cântăm: Aliluia! 


Icosul al 12-lea 

Nimeni nu pleacă nemângâiat de la sfintele tale moaşte, Sfinte părinte Ghelasie, că 
pe toţi îi asculți ca odinioară, pe monahi ca un stareţ; pe femei şi pe copii ca un ma- 
re milostiv; pe cei în necazuri şi nevoi ca un părinte iubitor; şi chiar pe cei vicleni 
şi păcătoşi, care adesea se îndreaptă. 

Bucură-te, părintele nostru cel de-aproape; 

Bucură-te, părintele nostru cel bine cunoscut; 

Bucură-te, părintele nostru cel bun; 

Bucură-te, prin care şi noi ne întoarcem la Dumnezeu; 

Bucură-te, prin care şi noi ne împăcăm cu Hristos; 

Bucură-te, prin care de patimi ne izbăvim; 

Bucură-te, că duhunile rele ni le alungi; 

Bucură-te, că de vicleniile ascunse ne scapi; 

Bucură-te, că ne povăţuieşti la iscusinţa vieţii duhovniceşti; 

Bucură-te, dragostea fericită a lumii; 

Bucură-te, bucuria peste toate întristările; 

Bucură-te, Sfinte ierarhe Ghelasie, chipul Sfinţilor părinţi de demult! 


Condacul al 13-lea (de trei ori) 

O, prea minunate părinte Ghelasie, chipul de cinste călugăresc şi arhieresc, părin- 
tele nostru te avem, că al pământului acesta fiu eşti, şi aşa îndrăznim să alergăm la 
sprijinul tău, că te ascultă Domnul Hristos pe care L-ai iubit, ca şi noi să cântăm cu 
mare glas: Aliluia! 


Se citeşte apoi din nou: 


Icosul 1 

Ales dintre oameni şi ales de Dumnezeu, moştenitor al sfinților ai fost şi lucrător 
vrednic al darurilor lor, făcându-te astfel „comoara cea de Sus” pe pământ. 
Bucură-te, alesul moştenirilor sfinte; 

Bucură-te, urmaşul Sfinților părinţi de demult; 

Bucură-te, fiul vrednic al pământului; 

Bucură-te, ridicarea Pământului la Cer; 

Bucură-te, făptură ce a căutat pe Făcătorul; 

Bucură-te, făptură ce a găsit pe Ziditorul; 

Bucură-te, cel înălţat la cele de sus; 

Bucură-te, cel de Dumnezeu binecuvântat; 

Bucură-te, dar aprins de duh; 

Bucură-te, dorul cel mare al lui Hristos; 

Bucură-te, părintele nostru de aproape; 

Bucură-te, Sfinte ierarhe Ghelasie, chipul Sfinţilor părinţi de demult! 


(Extras din cartea: Imnografie / leromonah Ghelasie Gheorghe. - Bucureşti: 
Platytera, 2016) 

Laurenţiu Cosmoiu - Sfântul Ghelasie de la Râmeţ, o viaţă plină de miracole 


Râul Râmeţ şi-a făcut de când lumea albie la vale printr-un areal de rai. O cale ce 
taie prin adâncul stâncilor şi desişul codrilor, prin întinsul poienilor înflorate și 
văile munţilor. O cale ce trece printr-un ţinut lăsat în dar de Dumnezeu încă de la 
începuturi strămoşilor cu dragoste de EI şi dornici de însingurare, devenind un loc 
de recuperare a omului din neascultare. Mult mai târziu, locul și-a extras pe bună 
dreptate numele de Râmeţ, din chiar cuvântul latinesc „eremita”, ce îi definea cu 
precizie pe trăitorii în duh de aici. Frumuseţile împrejurimilor, fructele sălbatice, 
dar şi peşterile şi grotele au întregit nevoia materială simplă a monahilor aflaţi în 
aspra nevoinţă de întoarcere acasă, pe strâmtul drum spre Împărăţie. 


Prin secolul 13, Râmeţul devenise deja faimos pentru înalta trăire spirituală, dar şi 
pentru că aceşti luminaţi de Dumnezeu au întemeiat o primă formă de organizare 
călugărească, idioritmică, ridicând totodată din temelii una dintre cele mai vechi 
vetre monahale cunoscute astăzi pe teritoriul țării noastre. De aceea, acest spaţiu, 
atunci ca şi acum, mărturiseşte clipă de clipă, prin fiecare por, imensa dragoste a 
lui Dumnezeu pentru om. 


Minunile sfântului 

Deși nu se cunoaște cu precizie perioada în care a trăit Sfântul ierarh Ghelasie, 
avem totuşi certitudinea că el este un vrednic reprezentant al acestui deosebit filon 
eremitic medieval de la Râmeţ. Și chiar dacă a fost canonizat de Biserica Ortodoxă 
Română abia în secolul 20, există mărturii că sfântul era cinstit de credincioşi încă 
din secolul 15, căci pe mulți dintre ei îi povăţuia şi vindeca în chip tainic, pe când 
nu se mai afla în vremelnica viaţă. Canonizarea a venit atât de târziu din motive cât 
se poate de întemeiate, osemintele Sfântului Ghelasie fiind scoase la iveală prin lu- 
crare dumnezeiască abia în anul 1924. 


Vuturile au inundat în primăvara anului 1924 tot ce au găsit în cale, săpând albie 
pe lângă biserica veche a Mănăstirii Râmeţ. Apele învolburate au scos la lumină 
trei cranii. Unul dintre acestea, spun oamenii, ar fi înconjurat biserica de trei ori, 
plutind pe ape, până când s-a oprit în dreptul ferestrei de la Altar. În acea vreme 
mănăstirea era fără de obşte. Doar un preot bătrân mai slujea din când în când în 
biserica așezământului. Acesta, găsind cele trei cranii, le-a îngropat în partea 
dreaptă a vechii biserici. Au mai trecut câţiva ani, iar sătenii au dat uitării această 
întâmplare. 


Între timp, la mănăstire s-a aşezat din nou o obşte de călugări sub conducerea 
părintelui Evloghie Oţa, venit aici din Sfântul Munte Athos. Noul stareţ a început 
săpăturile de scoatere a bisericii din mâlul adus de aluviuni și astfel a aflat același 
craniu ivit de ape în anul 1924. Povestea s-a repetat întocmai, craniul plutind pe 
apele băltite din jurul bisericii, înconjurând-o de trei ori, oprindu-se în dreptul 
ferestrei Altarului. Sătenii şi-au amintit atunci povestea petrecută cu ani în urmă în 
același fel. Craniul avea culoarea alunie şi răspândea în jur o mireasmă deosebită. 
Părintele Evloghie, din acest motiv, a decis să nu-l mai îngroape, ci să-l păstreze în 
biserică, nădăjduind că Dumnezeu îi va descoperi originea lui. Așa se face că 
nădejdea şi credința părintelui stareţ nu au rămas nerăsplătite de dragostea lui 
Dumnezeu. 


Nu după multă vreme, o femeie epileptică din Maramureş a venit la mănăstire 
spunând stareţului Evloghie că a visat un porumbel care i-a spus să meargă la 
Râmeţ şi să se atingă de craniul Sfântului Ghelasie, că se va vindeca pe loc. 


O localnică pe nume Leontina Groza îşi amintea cum s-au petrecut lucrurile: 
„Femeia bolnavă a venit şi a asistat la slujba Sfântului Maslu, iar după aceea a 
mers să se închine la craniu, exact cum 1 s-a spus în vis. După ce l-a sărutat, s-a 
vindecat pe loc”. 

Aşa au aflat părinții mănăstirii că moaștele dezgropate de ape aparțin Sfântului 
Ghelasie, cel despre care bătrânii locului păstrau încă vii anumite relatări despre 
minunile pe care acest sfânt le făcea cu ei, chiar și când osemintele nu erau încă 
aflate. 


Memoria colectivă 


Creștinii din împrejurimile Râmeţului nu au uitat niciodată minunile pe care 
Sfântul Ghelasie le-a săvârșit, transmiţându-le prin viu grai de la o generație la alta. 
Ei au transmis totodată şi faptele petrecute din viaţa sfântului. 


În tradiţie se spune că Sfântul Ghelasie provenea din părţile locului şi că mulţi ani 
a trăit ca sihastru, asemenea altor călugări care își trăiau viața prin peşterile din 
apropiere. Sfântul a deprins astfel tainele isihasmului, nevoindu-se cu rugăciunea 
neîncetată şi postul, precum şi cu paza gândurilor. Pentru viaţa spirituală înaltă la 
care ajunsese câtă vreme a stat în pustie, a reuşit să strângă în jurul său, asemenea 
Mântuitorului şi unicului său model de viaţă, doisprezece ucenici. Ajuns la vârsta 
deplină a maturității duhovniceşti, a coborât din singurătate împreună cu ucenicii, 
devenind stareţ al Mănăstirii Râmeţ. În scurt timp, înțelepciunea sa venită de la 
Duhul Sfânt a devenit un izvor din care se adăpau nu numai călugării obștii, ci şi 
mirenii mult încercați în acele vremuri de stăpânirea ungurească, întărindu-i prin 
sfat să rabde jugul lui Hristos: „Luaţi jugul Meu asupra voastră şi învăţaţi de la 
Mine, căci Eu sunt blând și smerit cu inima; și veţi găsi odihnă pentru sufletele 
voastre. Căci jugul Meu este bun şi sarcina Mea este uşoară” (Matei 11, 29-30). 


Se spune că sfântul ducea o viaţă foarte aspră, căci nu mânca nimic în timpul 
săptămâni, întărindu-se prin împărtăşirea cu Trupul şi Sângele Domnului. Mergea 
la trapeză pentru a lua masa împreună cu frații doar sâmbăta şi duminica. Noaptea 
şi-o petrecea în privegheri, în timp ce ziua mergea cu cei din obşte la muncile 
mănăstirii, ajutând oriunde era necesar. În posturi, se retrăgea în grotele pustnicești 
dimprejur, cercetându-i pe pustnici, spovedindu-i şi împărtăşindu-i. 


Aceste mărturisiri din tradiție aduc întărire ipotezelor legate de începuturile mă- 
năstirii de la Râmeţ. Mai exact, că aceasta a funcționat mai întâi ca sihăstrie şi apoi 
ca lavră cu viaţă de obşte, dar şi a faptului că după întemeiere călugării trăiau viaţă 
semi-anahoretică, retrăgându-se deopotrivă în peșterile din împrejurimi mai ales în 
perioada posturilor de peste an. 


Plecarea la cer 

Chiar dacă nu se cunoaște data când s-a născut şi nici când a murit, știm totuşi 
astăzi cu aproximaţie perioada în care a trăit. Din nou, tradiția mănăstirii ne vine în 
ajutor despre felul cum a plecat din această lume vremelnică sfântul. Se spune că 
atunci când s-a apropiat momentul de trecere a sa la cele veşnice, Sfântul Ghelasie 
era plecat din mănăstire pentru a sfinţi o biserică din munte. În clipa când a murit, 
se afla pe drumul spre acest nou sfânt lăcaș, călare pe un măgăruş ale cărui copite 
s-au înfundat în noroi. Așa se face că astăzi mănăstirea păstrează la loc de cinste un 
fragment de piatră cu o urmă de copită a asinului care a făcut atunci cale întoarsă, 
aducând trupul neînsuflețit înapoi. Călugării au consemnat acest moment, tran- 
smiţând de la o generație la alta că, de cum asinul şi trupul sfântului s-au apropiat 
de lavră, clopotele au început să bată singure, răsunând în întreaga vale a Râme- 
țului. 


Tot ceea ce s-a transmis prin tradiția locului s-a adeverit și cimentat în prezent 
atunci când, în anul 1978, în lăcaşul mănăstirii a fost descoperită o inscripţie foarte 
importantă pentru Biserica noastră. Aceasta menționează numele de „Arhie- 
piscopul Ghelasie”, o inscripţie ce aparţine zugravului „Mihul de la Crişul Alb”, 
consemnând totodată anul 1337. Sfinte ierarhe Ghelasie, roagă-te lui Dumnezeu 
pentru noi! 

